Document ID: 31997L0028

KOMISSION DIREKTIIVI 97/28/EY,
annettu 11 päivänä kesäkuuta 1997,
moottoriajoneuvojen ja niiden perävaunujen valaisimien ja merkkivalolaitteiden asennusta koskevan neuvoston direktiivin 76/756/ETY mukauttamisesta tekniikan kehitykseen (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 96/79/EY (2), ja erityisesti sen 13 artiklan 2 kohdan,
ottaa huomioon moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/756/ETY (3), sellaisena kuin se on viimeksi muutettuna komission direktiivillä 91/663/ETY (4), ja erityisesti sen 5 artiklan,
sekä katsoo, että
direktiivi 76/756/ETY on yksi direktiivillä 70/156/ETY perustettua EY-tyyppihyväksyntämenettelyä koskevista erityisdirektiiveistä; sen vuoksi direktiivin 70/156/ETY ajoneuvojärjestelmiä, osia ja erillisiä teknisiä yksiköitä koskevia säännöksiä sovelletaan tähän direktiiviin,
erityisesti direktiivin 70/156/ETY 3 artiklan 4 kohdassa ja 4 artiklan 3 kohdassa säädetään, että jokaiseen erityisdirektiivin on liitettävä mainitun direktiivin liitteen VI mukainen ilmoituslomake ja tyyppihyväksyntätodistus tyyppihyväksynnän tietokoneistamisen mahdollistamiseksi; direktiivissä 76/756/ETY säädettyä tyyppihyväksyntätodistusta on muutettava vastaavasti,
menettelyjä on yksinkertaistettava direktiivin 70/156/ETY 9 artiklan 2 kohdassa edellytetyn vastaavuuden ylläpitämiseksi tiettyjen erityisdirektiivien ja Yhdistyneiden Kansakuntien Euroopan talouskomission sääntöjen välillä, kun näitä sääntöjä muutetaan; ensimmäisessä vaiheessa korvataan direktiivin 76/756/ETY tekniset vaatimukset säännön N:o 48 vastaavilla vaatimuksilla ristiviittauksin,
tieliikenteen turvallisuuden parantamiseksi on päätetty muun muassa vaatia kolmannen jarruvalaisimen pakollista asennusta M1-luokan ajoneuvoihin ja sallia ylimääräisten huomiovalaisimien asennus moottoriajoneuvoihin,
on tarpeen edelleen tutkia valinnaisia säännöksiä niiden tehovaatimusten osalta, jotka koskevat yksittäisiä valaisimia ja merkkivalolaitteita sekä niiden asennusta moottoriajoneuvoihin ja niiden perävaunuihin; tarvittavan teknisen työn saaminen päätökseen on ensiarvoisen tärkeätä, jotta direktiivin 76/756/ETY voidaan tehdä nopeasti lisää muutoksia,
viitataan neuvoston direktiivin 76/575/ETY (5), sellaisena kuin se on viimeksi muutettuna komission direktiivillä 97/29/EY (6),
tässä direktiivissä säädetyt toimenpiteet ovat direktiivillä 70/156/ETY perustetun mukauttamista tekniikan kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivi 76/756/ETY seuraavasti:
1. Korvataan 4 artiklan ensimmäinen virke seuraavasti:
"EY-tyyppihyväksynnän antaneen jäsenvaltion on toteutettava tarvittavat toimenpiteet sen varmistamiseksi, että se saa tiedon kaikista sellaisten osien tai ominaisuuksien muutoksista, joihin viitataan ajoneuvotyypin määritelmässä valaisimien ja merkkivalolaitteiden asennuksen osalta."
2. Korvataan liitteet tämän direktiivin liitteillä.
2 artikla
1. Alkaen 1 päivästä tammikuuta 1998 tai, jos 3 artiklassa tarkoitettujen tekstien julkaisu siirtyy 1 päivän heinäkuuta 1997 jälkeen, kuuden kuukauden kuluttua kyseisten tekstien todellisesta julkaisupäivästä jäsenvaltiot eivät saa valaisimien ja merkkivalolaitteiden asennukseen liittyvistä syistä:
- kieltäytyä ajoneuvotyypin osalta antamasta EY-tyyppihyväksyntää tai kansallista tyyppihyväksyntää, taikka
- kieltää ajoneuvon rekisteröintiä, myyntiä tai käyttöönottoa,
jos ajoneuvot ovat direktiivin 76/756/ETY, sellaisena kuin se on muutettuna tällä direktiivillä, vaatimusten mukaiset.
2. Alkaen 1 päivästä lokakuuta 1998 jäsenvaltiot:
- eivät saa enää antaa EY-tyyppihyväksyntää, ja
- saavat kieltäytyä antamasta kansallista tyyppihyväksyntää
ajoneuvotyypille valaisimien ja merkkivalolaitteiden asennukseen liittyvistä syistä, jos direktiivin 76/756/ETY, sellaisena kuin se on muutettuna tällä direktiivillä, vaatimukset eivät täyty.
3. Alkaen 1 päivästä lokakuuta 2000:
- jäsenvaltioiden on katsottava, etteivät uusille ajoneuvoille direktiivin 70/156/ETY mukaisesti annetut vaatimustenmukaisuustodistukset ole enää voimassa kyseisen direktiivin 7 artiklan 1 kohdan soveltamiseksi, ja
- jäsenvaltiot saavat kieltää sellaisten uusien ajoneuvojen rekisteröinnin, myynnin ja käyttöönoton, joilla ei ole vaatimustenmukaisuustodistusta direktiivin 70/156/ETY mukaisesti,
valaisimien ja merkkivalolaitteiden asennukseen liittyvistä syistä, jos direktiivin 76/756/ETY, sellaisena kuin se on muutettuna tällä direktiivillä, vaatimukset eivät täyty.
3 artikla
Yhdistyneiden Kansakuntien Euroopan talouskomission säännön N:o 48 kohdat ja liitteet, joihin viitataan liitteessä II olevassa 1 kohdassa, julkaistaan Euroopan yhteisöjen virallisessa lehdessä ennen 1 päivää heinäkuuta 1997.
4 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1998; jos 3 artiklassa tarkoitettujen tekstien julkaisu kuitenkin siirtyy 1 päivän heinäkuuta 1997 jälkeen, jäsenvaltioiden on noudatettava tätä velvoitetta kuuden kuukauden kuluttua kyseisten tekstien todellisesta julkaisupäivästä. Niiden on ilmoitettava tästä komissiolle viipymättä.
Jäsenvaltioiden on sovellettava näitä säännöksiä 1 päivästä tammikuuta 1998 alkaen tai, jos tarkoitettujen tekstien julkaisu siirtyy 1 päivän heinäkuuta 1997 jälkeen, niiden on sovellettava näitä säännöksiä kuuden kuukauden kuluttua kyseisten tekstien todellisesta julkaisupäivästä.
Näissä jäsenvaltioiden antamissa säädöksissä on viitattava tähän direktiivin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
5 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
6 artikla
Tämä direktiivi on osoitettu kaikille jäsenvaltioille.
Tehty Brysselissä 11 päivänä kesäkuuta 1997.

Labels: 7
8